
VENDIM 
Nr. 331, datë 12.4.2017

PËR MIRATIMIN E TARIFËS SË MIRËMBAJTJES SË SISTEMIT QENDROR TË MONITORIMIT ON-LINE (SQMO) QË DUHET TË PAGUAJNË SHOQËRITË E LICENCUARA

[bookmark: _GoBack]Në mbështetje të nenit 100 të Kushtetutës, të neneve 48, pika 2, 70, pika 12, të ligjit nr.155, datë 21.12.2015, “Për lojërat e fatit në Republikën e Shqipërisë”, të ndryshuar, dhe në vijim të pikës 3, të kreut VI, të vendimit nr.647 datë 14.9.2016, të Këshillit të Ministrave, “Për përcaktimin e mënyrës dhe kritereve të  përzgjedhjes të operatorit që do të ndërtojë Sistemin Qendror të Monitorimit On-line (SQMO) si dhe autoritetin përgjegjës për zhvillimin e procedurave të përzgjedhjes”, me propozimin e ministrit të Financave, Këshilli i Ministrave

VENDOSI:

1. Miratimin e tarifës së mirëmbajtjes së Sistemit Qendror të Monitorimit On-line, që duhet të paguajnë shoqëritë e licencuara, sipas lidhjes 1, bashkëlidhur këtij vendimi.
2. Ministri i Financave vazhdon procedurën për lidhjen e kontratës me shoqërinë e shpallur fituese, sipas kushteve teknike, afateve të implementimit të projektit të përcaktuara në ofertën e shpallur fituese.
3. Ngarkohen Ministria e Financave dhe Autoriteti i Mbikëqyrjes së Lojërave të Fatit për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi 

LIDHJA 1 

	Kategoria
	Tarifa e mirëmbajtjes

	“Baste sportive”
	Tarifa ditore prej 0.70 euro pa TVSH për çdo njësi, ku njësia është çdo qendër basti
	Tarifa me përqindje mbi xhiron vjetore që faturon organizatori: 0,5% ose (0,005)

	“Lotaria Kombëtare”
	Tarifa ditore prej 1.00 euro pa TVSH për çdo njësi, ku njësia është çdo operator
	Tarifa me përqindje mbi xhiron vjetore që faturon organizatori: 0.0% (ose 0.000)

	“Kazino elektronike”
	Tarifa ditore prej 1.25 euro pa TVSH për çdo njësi, ku njësia është çdo aparaturë elektronike
	Tarifa me përqindje mbi xhiron vjetore që faturon organizatori: 0.0% (ose 0.000)




VENDIM 
Nr. 337, datë 19.4.2017

PËR NJË NDRYSHIM NË VENDIMIN NR.718, DATË 29.10.2004, TË KËSHILLIT TË MINISTRAVE, “PËR LISTËN E PERSONAVE TË SHPALLUR SI FINANCUES TË TERRORIZMIT”, TË NDRYSHUAR

Në mbështetje të nenit 100 të Kushtetutës dhe të neneve 5, pika 1, 14, pika 1, 18, pika 1, 25, pika 1 dhe 28, pika 1, të ligjit nr.157/2013, “Për masat kundër financimit të terrorizmit”, me propozimin e ministrit të Punëve të Jashtme, Këshilli i Ministrave

VENDOSI:

Në listën e personave të shpallur si financues të terrorizmit, sipas rezolutave të Këshillit të Sigurimit (“Lista e OKB-së”), që i bashkëlidhet vendimit nr.718, datë 29.10.2004, të Këshillit të Ministrave, të ndryshuar, bëhet ndryshimi, si më poshtë vijon:
Në listën e shkronjës “C”, të titulluar “Lista e individëve anëtarë ose bashkëpunëtorë me organizatën ISIL (Da’esh) dhe AL-Qaida”, çregjistrohet individi i renditur në shkronjën “a”, sipas ndryshimit bashkëlidhur këtij vendimi, në listën e konsoliduar të Këshillit të Sigurimit të OKB-së, për personat që janë anëtarë, bashkëpunëtorë apo financues të organizatës ISIL (Da’esh) dhe AL-Qaida.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Niko Peleshi




AZHURNIMI NË LISTËN E PERSONAVE TË SHPALLUR SI FINANCUES TË TERRORIZMIT

SIPAS REZOLUTAVE TË KËSHILLIT TË SIGURIMIT 
(“LISTA E OKB-së”)
C. LISTA E INDIVIDËVE ANËTARË OSE BASHKËPUNËTORË ME ORGANIZATËN ISIL (Da’esh) dhe AL-QAIDA
a) Lista e ndryshuar në “Lista e individëve anëtarë ose bashkëpunëtorë me organizatën ISIL (Da’esh) dhe AL-Qaida”;
1. KHADAFI; ABUBAKAR; JANJALANI

Shënim: Gjenealitetet e tjera për personin, emri i të cilit është renditur më sipër, mbahen në Drejtorinë e Përgjithshme të Parandalimit të Pastrimit të Parave.

 VENDIM 
Nr. 338, datë 19.4.2017

PËR KALIMIN NË PRONËSI, NGA MINISTRIA E MBROJTJESTE BASHKIA FINIQ, TË PRONËS NR.646, ME EMËRTIM “ISH-GRUP ARTILERI TOKËSORE”, ME VENDNDODHJE NË KRANE, FINIQ, DHE PËR NJË NDRYSHIM NË VENDIMIN NR.515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës, të neneve 13 e 15, të ligjit nr.8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5, 7 e 8, të ligjit nr.8744, datë 22.2.2001, “Për transferimin e pronave të paluajtshme të shtetit në njësitë e qeverisjes vendore”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Kalimin në pronësi, nga Ministria e Mbrojtjes te Bashkia Finiq, të pronës nr.646, me emërtim “Ish-grup artileri tokësore”, me vendndodhje në Krane, Finiq, sipas planvendosjes që i bashkëlidhet këtij vendimi dhe është pjesë përbërëse e tij, për ta përdorur për ndërtimin e një qendre të shërbimeve publike dhe për vendosjen e shërbimit zjarrfikës, MZSH, për realizimin e funksioneve të veta e të shërbimeve në territorin që përfshin Bashkia Finiq. 
2. Në listën e inventarit të pronave të paluajtshme shtetërore, që i bashkëlidhet vendimit nr.515, datë 18.7.2003, të Këshillit të Ministrave, të ndryshuar, të hiqet prona nr.646, me emërtim “Ish-grup artileri tokësore”, me vendndodhje në Krane, Finiq, dhe të shtohet në listën e inventarit të pronave paluajtshme shtetërore publike, që i kanë kaluar në pronësi ose në përdorim Bashkisë Finiq.  
3. Bashkisë Finiq i ndalohet të ndryshojë destinacionin e përdorimit të pronës nr.646, me emërtim “Ish-grup artileri tokësore”, me vendndodhje në Krane, Finiq, të përcaktuar në pikën 1, të këtij vendimi, ta tjetërsojë atë ose t’ua japë në përdorim të tretëve.
4. Ngarkohen Ministria e Mbrojtjes, Agjencia e Inventarizimit dhe Transferimit të Pronave të Paluajtshme, kryeregjistruesi i Pasurive të Paluajtshme të Republikës së Shqipërisë dhe Bashkia Finiq për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi










[image: ]



 VENDIM 
Nr. 339, datë 19.4.2017

PËR DISA NDRYSHIME NË VENDIMIN NR.728, DATË 20.10.2016, TË KËSHILLIT TË MINISTRAVE, “PËR PJESËMARRJEN E FORCAVE TË ARMATOSURA TË REPUBLIKËS SË SHQIPËRISË   NË OPERACIONIN E NATO-S 
“AEGEAN SEA””

Në mbështetje të nenit 100 të Kushtetutës, të neneve 6, pika 5, dhe 7, të ligjit nr.9363, datë 24.3.2005, “Për dërgimin e Forcave të Armatosura të Republikës së Shqipërisë jashtë vendit, si dhe për mënyrën e procedurat e vendosjes dhe kalimit të forcave ushtarake të huaja në territorin e Republikës së Shqipërisë”, të ndryshuar, dhe të shkronjës “ç”, të nenit 11, të ligjit nr.64/2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Në vendimin nr.728, datë 20.10.2016, të Këshillit të Ministrave, bëhen këto ndryshime:
a) Në fund të pikës 1, shtohen fjalët “… si dhe 1 (një) ushtarak oficer shtabi, në Grupin Detar të Përhershëm të NATO-s, në anijen flamurtare”. 
b) Pika 3 ndryshohet, si më poshtë: 
 “3. Kohëzgjatja e pjesëmarrjes në këtë operacion për personelin e Forcave të Armatosura të Republikës së Shqipërisë është, si më poshtë vijon: 
a) Për 21 (njëzet e një) ushtarakët dhe anijen e klasit “Iliria”, deri në 30 nëntor 2017, me sistem rotacioni. Periudha e rotacionit është çdo 2 (dy) muaj, periudhë së cilës i shtohen edhe ditët e qëndrimit për ndërrimin me kontingjentin e radhës.
b) Për ushtarakun oficer shtabi, në Grupin Detar të Përhershëm të NATO-s, në anijen flamurtare, deri në 31 dhjetor 2017, me sistem rotacioni. Periudha e rotacionit është çdo 3 (tre) muaj, periudhë së cilës i shtohen edhe ditët e qëndrimit për ndërrimin me përfaqësuesin e radhës.”.
2. Efektet financiare, që rrjedhin nga zbatimi i këtij vendimi, të përballohen nga fondet e miratuara në buxhetin e Ministrisë së Mbrojtjes.
3. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletore Zyrtare.

ZËVENDËSKRYEMINISTRI
Niko Peleshi 

PLAN RILEVIMI
Prona nr.646 REP. USHT. GR.AT. KRANE DELVINE

IDENTIFIKIMI I PASURISE

Zona Kadastrale 2264

Nr.Pasurise Vol. Fq

Indeksi i Hartes J-34-5-(67-D) .(83-B)
Shkalla 1: 2500

Adresa e pasurise DELVINE

Q/F KRANE DELVINE

Pronari :

Ministria e Mbrojtjes,Komanda Mbéshtetése

Nentor 2016

Shpjeguese:

Sip ¢ pergjithshme=20007 m2
Siperfage ndertimi=2370.35m2
s K ufiri i Repartit

Shénim : Ky planrilevimi u hartua né zbatim t& shkresés s¢é

Komandes Mbéshtetése nr.6115, daté 07.09.2016, bazuar
né kufijté faktik t& pronés t¢ treguar nga pérfagsuesi i KM
hedhur mbi ortofoton dhe kuadrin ¢ bashkimit t¢ HTR t&
dhéné nga ZQRPP, Tirané

